open-index/open-wikipedia-markdown huggingface dataset:
Paulina Hermann

**Paulina Hermann (Mačkamama)**, punim imenom **Paulina Carolina Theresia Hermann**, rođ. **pl. Lobe** (Nova Gradiška, 1. lipnja 1859. - Osijek, 9. veljače 1938.) poznata dobrostojeća građanka Osijeka. 

Rođena je u plemićkoj veleposjedničkoj obitelji u Novoj Gradiški. Otac joj se zvao Ivan, a mati Marija rođ. Blau. Imala je tri mlađa brata. 

U Osijek je pristigla udajom za Dragutina Hermanna, uglednog i bogatog Osječanina povezanog s brojnim gradskim obiteljima. Između ostalog, Dragutin je bio suvlasnik tvrtke „Türner i sin“, najstarije špecerajsko-kolonijalne trgovine u gradu te je bio član Crkvenog odbora, zadužen za izgradnju župne crkve Svetih Petra i Pavla, što obitelj Hermann neizravno povezuje i s biskupom Josipom Jurjom Strossmayerom. 

Ime Pauline Hermann rođ. Lobe po prvi se put spominje 1885. godine, kada je upisana kao suvlasnik obiteljskih nekretnina Hermannovih. 

Obitelj Hermann posjedovala je kuću u Industrijskoj četvrti, danas poznatu kao Villa Hermann ili dvorac Mačkamama. Paulina je bila dobrotvorka, pomagala je siromašnim Osječanima. Bila je i poduzetna. Početkom 30-ih godina 20. stoljeća, nekoliko godina poslije Dragutinove smrti, ponovno se udala, za austrijskog baruna Wesselyja. O njenom životu zna se iznimno malo, većinom iz usmene predaje. Najpoznatija je po ljubavi prema mačkama i drugim životinjama zbog čega je dobila nadimak Mačkamama, a po njoj i njen dom. Bila je društvena osoba koja je okupljala gradske uglednike. Voljela je i putovanja. 

Pokopana je na osječkom groblju Svete Ane. Grobnica danas ne postoji, a nadgrobni je spomenik navodno uklonjen kako bi se grobno mjesto prodalo novim vlasnicima.

Nedaleko Paulininog negdašnjeg doma, koji nosi njeno ime, nalazi se i drveni kip koji predstavlja njen lik, okružen mačkama, kao specifično obilježje tog dijela Osijeka.

## Izvori

## Radovi o Paulini Hermann
* Božica Valenčić: Vila Pauline Hermann – Dvorac “Mačkamame” u Osijeku,
* Muzej Slavonije Osijek: Osječki zbornik XXI, 1991
Ivan Andabak

**Ivan Andabak** (20. ožujka 1953.) hrvatski general, zapovjednik Kažnjeničke bojne Hrvatskog vijeća obrane, a kasnije general Vojske Federacije Bosne i Hercegovine.

Andabak je u iseljeništvu tvrdio da je bio pripadnik Hrvatskog revolucionarnog bratstva, no pripadnici HRB-a su njegove tvrdnje odbacili jer je pripadnicima HRB-a bilo zabranjeno obznanjiivanje pripadanja organizaciji. Međutim, u izvješću Josipa Perkovića Andabak se uz ostale navedene navodi kao pripadnik organizacije.

Andabak je bio jedan od osnivača Kažnjeničke bojne, specijalne postrojbe Hrvatskog vijeća obrane. Bio je blizak suradnik Mladena Naletilića Tute, zapovjednika postrojbe i jednog od osnivača. Nakon što se Tuti pogoršalo zdravlje u jesen 1992. Andabak je preuzeo zapovjedništvo nad postrojbom. Zajedno s Tutom i Mariom Hrkačem, Andabak je razradio plan uzeća Sovića i Doljana kao dio većeg plana s ciljem da se oslobodi Jablanica u travnju 1993. Kažnjenička bojna je u akciji u Sovićima i Doljanima zarobila 75-80 pripadnik Armije RBiH i bili su podvrgnuti Andabakovom ispitivanju, nakon čega su sprovedeni u zatvor u Ljubuškom. Kuće muslimanskog stanovništva su bile spaljene i nenaseljive, a muslimansko stanovništvo pritvoreno, da bi kasnije bilo prebačeno na područje pod kontrolom Armije RBiH.

U rujnu 2000. Andabak je pritvoren zbog sumnje da je zajedno s britanskim državljaninom Paulom Dexterom Farowom organizirao krijumčarenje 656,5 kg kokaina iz Ekvadora preko Hrvatske do Gambije. Suđenje mu je počelo u veljači 2001., a Andabak se izjasnio da se ne osjeća krivim. Andabak je na tom prvom suđenju oslobođen krivnje u studenome 2007, međutim Vrhovnu sud poništio je odluku suda u siječnju 2010. Sudski postupak je ponovno pokrenut u siječnju 2012. kada se Andabak ponovno izjasnio nevinim. U studenome 2012. Andabak i Farow ponovno su nepravomoćno oslobođeni optužnice.

## Izvori
Katarina Baban

**Katarina Baban** (Osijek, 20. lipnja 1988.) je hrvatska kazališna, televizijska i filmska glumica.

## Biografija
U Osijeku pohađa osnovnu školu, a od 1996. – 1999. je članica osječkog dječjeg zbora "Zumbići". Godine 2003. upisuje Opću gimnaziju u Osijeku. Tijekom srednje škole je završila dva stupnja talijanskog jezika u školi stranih jezika "Lanico". Godine 2007. upisuje Umjetničku akademiju u Osijeku, smjer  glume i lutkarstva, a 2012. diplomira s odličnim uspjehom.

## Filmografija
### Televizijske uloge
* *[[Zlatni dvori]]* kao Ana Galović (2016.-2017.)
* *[[Tajne (TV serija)|Tajne]]* kao Valentina (2013.-2014.)
* *[[Nedjeljom ujutro, subotom navečer]]* kao slučajna prolaznica (2011.)
* *[[Najbolje godine (TV serija)|Najbolje godine]]* kao Zlata Lotar *(djevojka)* (2011.)
* *[[Open Karaoke Show]]* kao voditeljica (2011.)

### Kazališne uloge
* *Hana i Hana* kao Hana II. (2013.) - HNK Osijek
* *Hotel Slobodan promet* kao Sevka (2013.) - HNK Osijek
* *Unterstadt* kao Snježana (2012.) - Osječko ljeto kulture
* *Osveta* kao Ria (2012.) - Gradsko kazalište Požega / Umjetnička akademija u Osijeku
* *Pacijent doktora Freuda* kao Christina (2011.) - Teatar Gavran
* *Nada iz ormara* kao Nada (2011.) - Gradsko kazalište Požega
* *Božićna priča* (2011.) - Kazalište Naranča u Puli
* *Paralelni svjetovi* kao Klara (2010.) - HNK Osijek
* *Vagon prvog razreda* (2010.) - Mala scena
* *Razigrajmo Melitu* kao Melita (2009.) - Gradsko kazalište Požega / Umjetnička akademija u Osijeku
* *Raskošno cvjetaju moje ruže* kao Olga Knipper (2009.) - Hrvatsko kazalište u Pečuhu
* *Tečaj odvikavanja od pušenja* kao Pušačica #1 - Gradsko kazalište Požega / Umjetnička akademija u Osijeku

## Vanjske veze
*
* Stranica na HNK Osijek.hr
Petar Krpan

**Petar Krpan** (Osijek, 1. srpnja 1974.), bivši hrvatski nogometaš.

Igrao je na mjestu napadača. Nastupao za klubove NK Olimpija Osijek, NK Osijek, Sporting Lisabon, Uniao Leiria, NK Zagreb, Hajduk Split, HNK Rijeka, Inter Zaprešić.

Igrao za reprezentaciju Hrvatske na Svjetskom prvenstvu u nogometu 1998. godine

Kao član reprezentacije 1998. dobitnik je Državne nagrade za šport "Franjo Bučar".

U 1. HNL postigao je 64 gola te je na 15. mjestu liste najboljih strijelaca u povijesti.

Prvi nastup za Hajduk imao je protiv Cibalije 24. kolovoza 2002. u Vinkovcima (završilo je 4:1). Gol za Hajduk dao je Nino Bule.
## Reference
Petar Galauner

**Petar Galauner** (Tomašanci, 2. travnja 1929.) je hrvatski svećenik, isusovac, profesor, duhovnik, rektor Dječačkoga sjemeništa na Šalati, provincijal Hrvatske pokrajine Družbe Isusove te regionalni asistent Slavenske asistencije u generalnoj kuriji Družbe Isusove u Rimu. 

## Biografija
Rodio se je 1929. u Tomašancima. Zaredio se u olovnim godinama poraća Drugog svjetskog rata. 1946. je prišao isusovcima. 19. srpnja 1957. u Zagrebu zaredio se je za svećenika.

Obnašao je razne visoke dužnosti u Družbi Isusovoj i u Crkvi u Hrvata. Obnašao je dužnost rektora Dječačkoga sjemeništa na Šalati. Bio je provincijal Hrvatske pokrajine Družbe Isusove. U Rimu je bio regionalni asistent Slavenske asistencije u generalnoj kuriji Družbe Isusove u Rimu.

Bio je predavač i dužnosnik u u malim sjemeništima u Dubrovniku i Zagrebu. 

Zadnje desetljeće komunizma u Europi proveo je u Rimu. Nakon toga se vratio u Zagreb, gdje je na Šalati 1990. godine preuzeo službu ravnatelja Nadbiskupske klasične gimnazije. Ona je postala ustanovom s pravom javnosti i vraćen joj je status koji joj je državni ateizam u Jugoslaviji bio oduzeo - postala je ravnopravna svim sličnim obrazovnim ustanovama.

U samostalnoj Hrvatskoj aktivno je sudjelovao u osnivanju Udruge hrvatskih srednjoškolskih ravnatelja. Suradnja s prosvjetnim vlastima, ravnateljima srednjih škola i nastavnicima dala je ploda i Udruga je osnovana 1994., a Galauner je postao prvi predsjednik. 1998. godine uprava Nadbiskupske klasične gimnazije prešla je u ruke dijecezanskog svećenstva, nakon čega je pater Galauner otišao u Osijek gdje je osnovao Isusovačku klasičnu gimnaziju. Bio je ravnatelj te gimnazije ] od 1998. do 2001. godine.

U mirovinu je otišao 2003. godine. I nakon toga nastavio je raditi. U Beogradu je preuzeo službu superiora u rimokatoličkoj župi sv. Petra. Pratio je sve crkvene događaje u tim krajevima, među ostalim "Loyola Gimnasiuma" te internata u Prizrenu za 800 učenika i učenica, a koje je utemeljio njemački isusovac Walter Happel. 

Odlikovan je Redom Danice hrvatske s likom Antuna Radića (1995.).

## Izvori
*Zlatomisnički jubilej o. Petra Galaunera, IKA V - 95856/8 , 9. kolovoza 2007.
Darko Lukić

**Darko Lukić** (Osijek, 16. 1. 1922 - Zagreb, 23. 9. 1974), jugoslavenski pijanist.

## Biografija
Darko Lukić rodio se u Osijeku 1922 godine. Rodio se u obitelji generala Mihajla Lukića. Majka mu je bila židovskog podrijetla. U Osijeku je pohađao privatnu školu a poslije Drugoga svjetskog rata nastavlja školovanje u Zagrebu.

### Glazbenik i profesor
Tipke su njegov poseban svijet, tajanstven ključić do skrovitih zakutaka njegove senzibilne duševnosti. One su bile medij kojim je umio najneposrednije iskazivati i one najtananije porive svoje emotivnosti pretočene u čudesan svijet zvukovlja, tako prirodno, tako prisno, bez sustezanja kao da su jedno, on i njegov klavir.

Umjetnik se rađa, majstor tek postaje. U tome leži sva težina umjetničkog puta, sve borbe, samozataje i sva nastojanja. Taj put prolazio je i Darko Lukić.

Bio je pripadnik sretna i blistave generacije mladih talenata koja se odmah prvih godina po dovršenju II. svjetskog rata našla u klasi majstora-pedagogoa Svetislava Stančića, na zagrebačkoj Muzičkoj akademiji. Ipak predstavljen javnosti i zapažen Lukić je već znatno ranije. On počinje već u sedmoj godini sa sistematskim učenjem klavira u privatnoj školi Hankinovih, u rodnom Osijeku, gdje se s deset godina predstavlja javnosti izvođenjem Mozartovoga *Klavirskog koncerta u d-molu*. S četrnaest godina nastavlja učiti u Zagrebu kod poznatog pedagoga i pijanista Evgenija Vaulina, koje razdoblje završava sjajnim nastupom s orkestrom izvodeći briljantan Konzertstück C. M. von Webera. Tim nastupom rođen je pijanista Lukić. U klasi Svetislava Stančića doskora izbija u prve redove istaknutih i dobiva I. nagradu na saveznom natjecanju mladih umjetnika u Beogradu (1948). Nakon diplome (1949), često javno nastupa u zemlji i inozemstvu, a doskora odlazi na usavršavanje u Pariz, gdje studira kod poznatih pedagoga M. Long i J. Lefevre-a. Otada njegovi nastupi postaju još brojniji, a nastupao je, osim u zemlji, u Austriji, Čehoslovačkoj, Francuskoj, Italiji, NR Kini, Mađarskoj, Norveškoj, Njemačkoj, Poljskoj, Rumunjskoj, SSSR-u, Švicarskoj i Velikoj Britaniji.

Osim  opsežnog repertoara klasičnih i modernih majstora Lukić se naročito i hvalevrijedno zalagao za izvođenje djela domaćih skladatelja i mnoga je snimio.

Od 1951 godine počinje Lukićev pedagoški rad na Muzičkoj akademiji u Zagrebu, gdje je bio vrstan, tražen i cijenjen pedagog.

Umro je u Zagrebu 23. 9. 1974 godine i sahranjen je na Mirogoju.

## Spomen
* "Vjesnikova" godišnja nagrada na Tribini mladih još neafirmiranih umjetnika nosi ime Darka Lukića. 
* U Osijeku se organizira *Memorijal Darko Lukić* međunarodni susret mladih pijanista.

## Reference

## Literatura
*
Katica Ileš

**Katica Ileš** (Osijek, 30. ožujka 1946.) je bivša hrvatska rukometašica.

Igrala je za Osijek. S Osijekom je triput osvojila državni kup (1966., 1978. i 1981.) te Kup pobjednica kupova.

U sastavu bivše jugoslavenske ženske rukometne reprezentacije osvojila je srebrnu olimpijsku medalju.

1999. godine dobitnica je Državne nagrade za šport "Franjo Bučar" za životno djelo.

## Vanjske veze
*Profil na www.databaseolympics.com
*www.hr
Vlasta Ramljak

**Vlatka Ramljak** (Osijek, 5. svibnja 1960.) je hrvatska kazališna, televizijska i filmska glumica.

## Filmografija
### Televizijske uloge
* "Larin izbor" kao Tamara Krstulović (2013.)
* "Stipe u gostima" kao Zdenka (2013.)
* "Dolina sunca" kao Adela Vitezović (2009.-2010.)
* "Ponos Ratkajevih" kao Mara Žunec (2007.-2008.)
* "Zauvijek susjedi" kao Ivona (2008.)
* "Obični ljudi" kao Vera Dragan (2006.-2007.)
* "Zabranjena ljubav" kao Marija (2006.)
* "Obiteljska stvar" kao Velina (1998.)

### Filmske uloge
* "Sonja i bik" kao Antina majka (2012).
* "Lea i Darija - Dječje carstvo" (2011.)
* "Posebna vožnja" (1995.)
* "Put u raj" (1985.)
* "Medeni jesec" (1983.)

## Vanjske veze
*
*Stranica na HNK.hr
Ivan Kardum

**Ivan Kardum** (Osijek, 18. srpnja 1987.) hrvatski je nogometni vratar.

Ivan Kardum je hrvatski nogometaš. Trenutačno igra za bečku Austriju. Igra na poziciji vratara.

Od 2004. godine nastupa za hrvatsku U-19 reprezentaciju te za nju bilježi 11 nastupa. Debitirao je u 1. HNL 25. srpnja 2009. protiv Hajduka i taj susret je završio rezultatom 1:1. U sezonama 2009./2010. i 2010./2011. skupio je maksimalnu minutažu odigravši sve utakmice.

### Vanjske veze

* Nogometni-magazin: statistika 
* Hrvatski nogometni savez: statistika
Daniel Srb

**Daniel Srb** (23. studenog 1964.), hrvatski pravaški političar i predsjednik Hrvatske stranke prava.

## Biografija

Rođen je 23. studenog 1964. u Osijeku. Diplomirao je na Fakultetu strojarstva i brodogradnje u Zagrebu. Bio je nastavnik u EMŠC-u u Osijeku 1991., a potom radi u KBC-u Osijek. Aktivno se bavi politikom od 1990-ih, kao član HSP-a, obnašajući niz stranačkih dužnosti te gradskih i županijskih u Osijeku. Sudjelovao je i u Domovinskom ratu i odlikovan je Spomenicom domovinskog rata. Od 2005. profesionalno je angažiran u politici, osim što 2007. – 2008. radi u DS Consultingu d. o. o., a od 2009. je saborski zastupnik.

Sedam puta bio je hrvatski prvak u veslanju. Predsjednik je Veslačkoga kluba „Iktus“ Osijek. Oženjen je i otac troje djece.

## Političko djelovanje
 
U HSP-u je obnašao različite dužnosti (predsjednik osječke podružnice, predsjednik Županijskog vijeća HSP-a Osječko-baranjske županije, član Glavnog stana HSP-a, dopredsjednik HSP-a), a na 7. općem saboru HSP-a 7. studenoga 2009. izabran je za predsjednika stranke.

Od 1997. do 2005. bio je vijećnik u osječkom Gradskom vijeću, 2005. predsjednik Skupštine Osječko-baranjske županije, od 2005. do 2007. zamjenik osječko-baranjskog župana, a od 2009. zastupnik u Hrvatskom saboru.

Srbu je glavni zadatak kao predsjednika HSP-a bio uklanjanje lošeg ugleda stranke kojeg joj je dao bivši predsjednik Anto Đapić. Srb je poznat po euroskepticizmu, jer njegova je stranka jedina u Saboru koja zagovara prekid pregovora oko ulasku u EU. Osudu Ante Gotovine i Mladena Markača opisao je kao političku.

Tijekom jednog intervjua izjavio je da članovi HSP-a nikada neće prihvatiti politiku koja "*jača utjecaj Republike Srpske i Republike Srbije na Bosnu i Hercegovinu jer je to dugoročno, iznimno štetno i po Hrvatsku i po Hrvate u Bosni i Hercegovini.*"

01. veljače 2014. za predsjednika HSP-a potvrđen je Daniel Srb, na mandat od 4 godine.

## Izvor
Biografija na službenoj stranici HSP-a 

2. Intervju: Daniel Srb  (službena stranica HSP, preuzeto 28.05.2014.)
## Vanjske veze

*Srbova podstranica na mrežnoj stranici Hrvatskog sabora
Nela Kocsis

**Nela Kocsis** (Osijek, 16. rujna 1970.), hrvatska je kazališna, televizijska i filmska glumica.

## Filmografija
### Televizijske uloge
* "Pod sretnom zvijezdom" kao Fanika (2011.)
* "Stipe u gostima" kao Alenka (2009.)
* "Zakon!" kao Ljiljana (2009.)
* "Mamutica" kao Kiki (2008.-2009.)
* "Hitna 94" kao Lanina mama (2008.)
* "Zabranjena ljubav" kao Jennifer Vidak (2006.)
* "Naša kućica, naša slobodica" (1998.)

### Filmske uloge
* "Duh u močvari" kao Halaszova majka (2006.)
* "Tu" kao šankerica (2003.)
* "Die, die my darling" kao (1996.)
* "Anđele moj dragi" (1995.)

## Vanjske veze
*
*Stranica na Gavella.hr
Sena Pavetić

**Sena Pavetić** (Osijek, 12. siječnja 1986.) hrvatska je profesionalna košarkašica. Igra na poziciji centra, a trenutno je članica Hrvatske košarkaške reprezentacije i Novog Zagreba.

## Karijera
Sena je profesionalnu karijeru započela 2001. godine u ŽKK Mursa, 2004. prelazi u mađarski ZTE Zala Volan, 2005. i 2006. je u francuskom Bourgesu, a godinu kasnije u Cavigal Nici, 2009. i 2010. igra u Italiji za Acer ERG Priolo, da bi se 2011. se vratila u Hrvatsku  u ŽKK Gospić za koji i sada igra.

## Izvor
Miljenko Ognjenović

**Miljenko Ognjenović** (Valpovo, 1946.) je hrvatski glumac.

## Biografija
Rodio se je u Valpovu 1946. godine. U Osijeku je pohađao gimnaziju. Studirao je ekonomiju. 
1966. se je zaposlio u osječkom Hrvatskom narodnom kazalištu.

U početku je glumio uloge koje su odgovarale senzibilitetu i dobi, poput Leona Jungmana u Blažek-Kozarčevoj *Teni* ili Ivana u Sartreovim *Prljavim rukama*. Glumio je i Gratiana u Shakespearovu *Othelu*, Mačka u Brešanovoj *Predstavi Hamleta u Mrduši Donjoj*, a uloge je našao u Shakespearovu *Macbethu*, Čehovljevim *Trima sestrama* i Marinkovićevoj *Gloriji* te u raznim Krležinim komadima. Pojavljivao se i u mjuziklu *Jalta, jalta*, a bio je i Johnny u Tijardovićevu *Splitskom akvarelu* i tako dalje. Ukupno je odglumio više od stotinjak uloga u preko dvije tisuće predstava. Umirovio se od kazališta listopada 2011. godine.

## Izvori
* Ljubomir Stanojević: Uvijek blizak publici, Hrvatsko slovo, petak, 28. listopada 2011., str. 20.
Oscar Nemon

**Oscar Nemon** (Osijek, 13. ožujka 1906. – 13. travnja 1985.) bio je židovski kipar rođen u Osijeku, koji se kasnije nastanio u Engleskoj.
Najpoznatiji je po seriji više od dvanaest skulptura Sir Winston Churchill, izloženih na javnim mjestima po Velikoj Britaniji.

## Biografija
Oscar Nemon je rođen u Osijeku u Hrvatskoj koja je tada bila u sklopu Austrougarske monarhije. Bio je drugo dijete Mavra Nemona židovskog farmaceuta i njegove supruge Eugenije Adler. Već u ranoj životnoj dobi bio je priznati umjetnik. Imao je izložbe svoji radova u glini 1923. i 1924. dok je još bio srednjoškolac. Ivan Meštrović nagovarao ga je da ide studirati u Pariz, međutim Oscar je odabrao Beč. Nakon što nije uspio upisati umjetničku akademiju, ostao je u Beču kod ujaka raditit skulpture od bronce. Tada je upoznao Sigmund Freuda i načinio skulpturu njegovog psa Topsya. Načinio je i skulpturu Marie Bonaparte.

Nakon što je kratko vrijeme proveo u Parizu, godine 1925. seli u Bruxelles, gdje na Kraljevskoj akademiji osvaja za svoju skuplturu zlatnu medalju. U Bruxellesu je živio do 1939., gdje je dijelio dom sa slikarom René Magritteom. Godine 1928. načinio je za svoj rodni grad Osijek skulpturu "Lipanjske žrtve" kao uspomenu na ubojstva Pavle Radića, Đuro Basariček i Stjepan Radić u Beogradu 1928.g. Nemon se je 1931.g. vratio u Beč gdje je izradio veliku skulpturu Freuda koja se danas nalazi u Hampsteadu.

Pred izbijanje drugog svjetskog rata bježi u Veliku Britaniju, gdje je oženio Patricia Villiers-Stuart, s kojom je imao sina Falcona i dvije kćeri Aureliju i Electru. Nakon rata postao je poznat po popisu znamenitih ljudi čije je porterete izradio, među kojima su Elizabeta II., Dwight D. Eisenhower, Bernard Law Montgomery, Harry S. Truman i Margaret Thatcher. Njegovih dvanaestak skulptura Winston Churchilla izloženih na različitim javnim mjestima (npr. Donji dom britanskog parlamenta), njegova su najpoznatija djela.
Saša Kopljar

**Saša Kopljar** (Osijek, 25. rujna 1962.), hrvatski televizijski voditelj, urednik i novinar.

## Biografija
Saša Kopljar hrvatski je novinar i trenutni voditelj središnje informativne emisije Dnevnik Nove TV. S HRT-a je na Novu TV prešao u siječnju 2004. kad je vodio informativnu emisiju "24 sata".

## Privatni život
Sin je hrvatske glumice i operne pjevačice Gite Šerman Kopljar. Oženjen je s Renatom Kopljar i zajedno imaju dvoje djece, kćer Arianu i sina Franu.

## Voditeljske uloge
* "Dnevnik Nove TV" kao voditelj (2005.*-danas*)
* "24 sata" kao voditelj (2004.-2005.)
* "Dnevnik HRT" kao voditelj (1991.-2003.)

## Izvori

## Vanjske veze
*Stranica informativnog programa Nove TV
Vladimir Krstić

**Vladimir Krstić** (Osijek, 27. srpnja 1972.) je bivši hrvatski košarkaš i državni reprezentativac. Igrao je na mjestu organizatora igre. Visine je 184&nbsp;cm. Igrao je u Euroligi sezone 1998./99. za hrvatski klub Cibonu.

S Cibonom je osvojio Kup Krešimira Ćosića 1998./99..

U Hrvatskoj je još igrao za Olimpiju iz Osijeka, KK Split, Zadar i Cedevitu. U inozemstvu je igrao u španjolskoj Ligi ACB i u grčkoj. Igrao je za španjolski Menorca Bàsquet, njemački BBC Bayreuth, grčke Olympiju iz Larise i Egaleo iz Egalea, ukrajinski BK Kijiv, litavski BC Lietuvos Rytas, francuski Élan Béarnais Pau-Orthez, poljski WTK Anwil Włocławek, talijanski Pallacanestro Varese,

## Izvor
*Sportske novosti, 22. rujna 1998., str. 13
*Basket-stats.info
Hrvoje Milić

**Hrvoje Milić** (Osijek, 10. svibnja 1989.) je hrvatski nogometaš koji trenutačno nastupa za ruski nogometni klub Rostov na mjestu braniča.

Hrvoje Milić  nogomet je počeo igrati u NK Osijeku u rodnom gradu. Kao 17.-godišnjak, 2006. godine prelazi u HNK Hajduk Split, u kojem je počela i njegova seniorska karijera 2008. godine. Od 2009. do 2011. igrao je u švedskom klubu Djurgårdensu. Nako toga vraća se u 1. HNL, gdje je igrao za Istru 1961.

Izbornik Igor Štimac u svibnju 2013. prvi put je pozvao Milića u širi sastav hrvatske nogometne reprezentacije za utakmice protiv Škotske i Portugala, a upravo na prijateljskoj utakmici protiv Portugala u Ženevi, 10. lipnja 2013. ubilježio je prvi nastup.

## Reference
Davor Rupnik

**Davor Rupnik** (Osijek, 29. kolovoza 1971.) bivši je hrvatski nogometaš, danas nogometni trener.  

Dolazi iz nogometne obitelji: njegov otac Zdravko 1970-ih je godina igrao za NK Osijek, a djed Franjo bio je 1950-ih čest strijelac za NK Osijek (tada Proleter) i beogradski Partizan.

Igračku karijeru započeo je u NK Osijek gdje je igrao 1990-ih, a kasnije je igrao u Sloveniji i Izraelu. Nakon završetka igračke karijere postao je nogometni trener i ostvario zapažene rezultate vodeći slavonske niželigaše: osječki Grafičar, Vukovar '91 i BSK iz Bijelog Brda.

19. kolovoza 2013. postao je trenerom NK Osijek, nakon što je zbog loših rezultata na početku sezone Tomislav Steinbrückner podnio ostavku. 21. listopada 2013. dobiva otkaz u NK Osijeku zbog loših rezultata. 

## Izvori
Ivica Kulešević

**Ivica Kulešević** (Osijek, 31. listopada 1969.) bivši je hrvatski nogometaš, danas nogometni trener.  

Uspješno je vodio juniorsku momčad NK Osijeka, zbog čega je 2012. i 2013. proglašen najboljim trenerom juniora u Hrvatskoj. Pod njegovim vodstvom juniori NK Osijeka 2012. su osvojili 2. mjesto u hrvatskom juniorskom prvenstvu, a 2013. postali su prvacima i igrali završnicu Hrvatskog nogometnog kupa za juniore. 

21. listopada 2013. postao je trenerom seniorske momčadi NK Osijeka, nakon što je zbog loših rezultata smijenjen Davor Rupnik, koji je samo dva mjeseca prije postao trenerom momčadi.

26. veljače 2014. uprava NK Osijeka smjenjuje Ivicu sa mjesta trenera seniorske momčadi.

## Izvori
Sigmund Romberg

**Sigmund Romberg** (Velika Kaniža, 29. srpnja 1887. - New York City, 9. studenog 1951.) - skladatelj židovsko-mađarskog porijekla, koji je većinu svog odraslog života proveo u Sjedinjenim Američkim Državama. Dio života proveo je u Belišću i Osijeku. 

Rođen je u Velikoj Kaniži, a kao dijete doselio se u Belišće. Završivši osnovnu školu u Belišću, upisan je 1897. u osječku Realnu gimnaziju u kojoj je i maturirao. Gimnazijske dane živio je u osječkoj Tvrđi. Nakon studija u Mađarskoj i Austriji, otišao je u SAD 1909. godine. Vratio se u Belišće 1922. godine u posjet te skladao "Belišćanski marš" i održao koncert.

On je najpoznatiji po svojim mjuziklima i operetama, posebno "Student Princ" (1924.), "Pustinjska pjesma" (1926) i "Novi mjesec" (1928).

Romberg je bio zaposlen od strane braće Shubert iz New Yorka, kako bi pisao glazbu za njihove mjuzikle i revije, uključujući i nekoliko djela za Al Jolsona. Za Shuberte, također je prilagodio nekoliko europskih opereta za američku publiku, uključujući uspješnu "Maytime" (1917.) i "Blossom Time" (1921.). Njegove hit operete od sredine 1920.-ih, u stilu su bečke operete, ali njegova druga djela, od tog vremena, uglavnom imaju stil američkih mjuzikla toga razdoblja. Također je skladao filmske skladbe. Njegove pjesme izvodili su: Bryan Ferry, Barbara Streisand, Frank Sinatra, Ray Charles, Aretha Franklin, Ella Fitzgerald, Billie Holiday i dr.

Njemu u čast u Belišću se organiziraju Rombergove glazbene večeri od 1970. godine , a u Osijeku, manifestacija Rombergove svečanosti od 1995. godine.

## Izvori
Luka Botić

**Luka Botić** (Split, 1830. - Đakovo, 22. kolovoza 1863.), hrvatski književnik i političar.

## Biografija
Gimnaziju je završio u Splitu, a teologiju je studirao u Zadru. Bio je zagrijan za ideje narodnog preporoda. Jedno vrijeme je radio kao Strossmayerov službenik na dvoru u Đakovu, ali kako je odbio prisegnuti vjernost caru dobio je otkaz. Nakon pada Bachova apsolutizma, 1861. postaje zastupnik u Saboru, gdje se bori za ujedinjene Hrvatske i Dalmacije. Umro je od tuberkuloze. Veliki uspjeh postigla je njegova pripovijest u stihu *[[Pobratimstvo]]*, a njegovo glavno djelo, spjev *[[Bijedna Mara]]*, bilo je vrlo popularno među suvremenicima. Ostala su mu značajnija djela spjev *[[Petar Bačić]]* i proza *[[Dilber Hasan]]*. Smatra se osnivačem hrvatskog romantičnog epa.

## Djela

* *[[Pobratimstvo]]*
* *[[Bijedna Mara]]*
* *[[Petar Bačić]]*
* *[[Dilber Hasan]]*
Josip Tadić

**Josip Tadić** (Đakovo, 22. kolovoza 1987.), hrvatski nogometaš koji nastupa za Sturm iz Graza.

Nakon što je kratko igrao za Osijek i u 10 utakmica zabio 7 golova sa tek navršenih sedamnaest godina postao je meta njemačkog prvoligaša Bayera iz Leverkusena. Nakon neuspjelog 18-mjesečnog probijanja u prvu momčad vratio se u HNL, točnije, zagrebački Dinamo.

Ne uspjevši se nametnuti za prvi sastav tokom boravka u Dinamu, odlazi 4. srpnja 2009. u francuski Grenoble.

Nakon sezone i pol provedene u Francuskoj, 30. prosinca 2010. potpisuje polugodišnji ugovor s njemačkom Arminijom, uz opciju za još jednu sezonu ako klub zadrži drugoligaški status.

Prošao je sve mlađe uzrasne kategorije hrvatske reprezentacije.

## Priznanja
### Klupska
**[[HNK Rijeka|Rijeka]]**
* Hrvatski nogometni superkup **(1):** *[[2014.]]*

## Izvori

## Vanjske veze
* Josip Tadić
RK Đakovo

**RK Đakovo** je rukometni klub iz grada Đakova.

## Historija

Klub je osnovan 1954. godine. Od sezone 1992/1993. RK Đakovo se konstantno natjecao u 1. hrvatskoj rukometnoj ligi, sve do sezone 2006/2007. kada ispada u 2. HRL. Promjenom sustava natjecanja i stvaranjem Premijer lige, RK Đakovo postaje član novoosnovane 1. HRL u sezoni 2008/2009.

Minulih je desetljeća klub pod različitim imenima dostojno zastupao boje svoga grada u različitim konkurencijama od regionalne, republičke, međurepubličke do prve hrvatske rukometne lige.

Prekretnica u povijesti kluba je plasman u tadašnju jedinstvenu Hrvatsku ligu 1986. godine.
Organizacijski, stručno i kadrovski klub jača te novi kvalitetni iskorak čini 1992. godine ulaskom u 1. HRL. Kao najplodnija godina ističe se 1998. kada, pored šestog mjesta, klub igra i finale Hrvatskog Kupa. Samim ulaskom u finale, osiguran je izlazak u Kup pobjednika kupova, gdje su se u 1. kolu sastali sa češkim rukometnim klubom Duklom iz Praga koja je bila bolja u dvjema utakmicama, rezultatima 30:34 u Pragu i 21:26 u Đakovu.

Mlade momčadi redoviti su sudionici državnih prvenstava u svim uzrastima, gdje igraju značajnu ulogu i osvajaju visoka, pa i prva mjesta.

## Klub
### Ekipe

### Najbolji igrači

Najbolji i najpoznatiji igrač je Domagoj Duvnjak koji trenutno igra u HSV Hamburg i član je hrvatske rukometne reprezentacije.

Robert Markotić (d. vanjski) standardni je prvotimac RK NEXE.

## Statistika u prvenstvima Hrvatske od 2000/01.

## Poznati igrači
* Marko Kopljar

## Poveznice
* Popis igrača RK Đakovo
Adolf Waldinger

**Adolf Waldinger** (Osijek, 16. lipnja 1843. - Osijek, 7. prosinca 1904.), hrvatski slikar.

Najznačajniji je slikar osječke sredine 19. stoljeća. Podrijetlom iz imućne osječke obitelji. Kod osječkog slikara Huga Conrada von Hötzendorfa učio je slikati olovkom i u akvarelu. Od 1862. godine do 1868. pohađao je bečku Akademiju lijepih umjetnosti, a u tom vremenu proputovao je Njemačkom, Austrijom i Italijom. 

U Osijek se vratio 1869. i u potonjih 10 godina radi kao profesor na realnoj gimnaziji. To je i vrijeme njegovog slikarskog vrhunca i grafičke majstorije. Nastali likovni opus osigurao mu je karakteristiku neobičnog portretiste Slavonije. Umrijet će sam i neshvaćen da bi se tek nakon mnogo godina kasnije prepoznala vrijednost njegovog slikarstva.
Josip Tešija

**Josip Tešija** (Osijek, 21. veljače 1926. – Osijek, 4. siječnja 2018.), jugoslavenski i hrvatski arhitekt.

Tešija je 1954. godine diplomirao je u Zagrebu na Arhitektonskom fakultetu, a cijeli radni vijek proveo je u rodnom gradu, radeći za poduzeće *Arhitekt*, kojega je bio osnivač. Među mnogobrojnim projektima ističu se sportska dvorana Zrinjevac, zgrada I. gimnazije, zgrada donjogradske pošte.
Kuševac (Đakovo)

**Kuševac** je mjesto u Osječko-baranjskoj županiji, u sastavu grada Đakova.

## Politika
U naselju djeluje Vijeće mjesnog odbora Kuševac, koje zastupa interese mjesta u Gradu Đakovu. Vijeće Mjesnog odbora sastoji se od pet članova.

## Kultura

Od rujna 2007. u mjestu djeluje KUD "Kuševac", koji je u kratko vrijeme okupio velik broj članova.

## Sport

U Kuševcu djeluje NK Torpedo, osnovan 1969. godine. Klub se trenutno natječe u 1. županijskoj ligi. Najveći uspjeh klub je postigao sredinom 90-ih prošlog stoljeća kada je nastupao u 3. HNL-Istok

## Obrazovanje

* OŠ Josipa Antuna Čolnića - prva četiri razreda osnovne škole nastavu pohađaju u područnoj školi Kuševac. Školska zgrada je izgrađena 1999. godine. Viši razredi putuju u Đakovo.

## Stanovništvo
Prema popisu stanovništva iz 2001. godine u Kuševcu živi 953 stanovnika.

## Izvor
Stadion NK Croatia

Stadion NK Croatia je nogometni stadion u gradu Đakovu koji se nalazi u gradskoj četvrti **Sjever** i na kojem nastupa samo nogometni klub Croatia. 

Kapacitet stadiona je oko 3000 mjesta i isti se sastoji od zapadne i istočne tribine. Istočna tribina izgrađena je tijekom 80.-ih godina prošlog stoljeća i ista ima oko 2000 stajaćih mjesta. Zapadna tribina stadiona izgrađena je 1994.  godine i ista je natkrivena.    
Oko nogometnog terena nalazi se atletska staza sa šest traka, dok je teren od gledališta odvojen željeznom ogradom visine oko 250 cm. Postoje 2 ulaza na stadion. 

Pored glavnog terena nalazi se pomoćni teren. Cijeli kompleks je ograđen željeznom ogradom. Ispod zapadne tribine trenutačno su u izgradnji svlačionice.
NK Dinamo Tomašanci

**NK Dinamo** je nogometni klub iz Tomašanaca. 

Trenutačno se natječe u 3. ŽNL osječko-baranjskoj, Nogometnog središta Đakovo.

## Statistika u prvenstvima od sezone 2000./01.

## Izvor podataka

*www.rsssf.com
*www.nogos.info
NK Dilj Levanjska Varoš

**NK Dilj** je nogometni klub iz Levanjske Varoši. 

Klub se trenutno natječe u 3.ŽNL osječko-baranjskoj, NS Đakovo. 
Klub je karakterističan po tome što se u ovom, najnižem stupnju natjecanja tek povremeno pojavljuje, ovisno o raspoloživosti igrača.  

## Statistika u prvenstvima od sezone 2000./2001.

## Izvor podataka

*www.rsssf.com
*www.nogos.info
Vladimir Šišljagić

**Vladimir Šišljagić** (Osijek, 31. ožujka 1957.) hrvatski političar, liječnik i znanstvenik. Aktualni je župan Osječko-baranjske županije.

## Biografija
Rođen je 31. ožujka 1957. u Osijeku. Završio je Medicinski fakultet u Sarajevu (Bosna i Hercegovina). (VSS doktor medicine; kirurg; traumatolog).Nakon završenog liječničkog staža i odsluženja vojne obveze je u razdoblju od 1985. do 1988. radio u primarnoj zdravstvenoj zaštiti u tadašnjoj vojnoj ambulanti Osijek. Specijalistički je ispit iz opće kirurgije položio 1993. na KBC-u Rebro u Zagrebu, dok magistrom znanosti postaje 1999.

U srpnju je 2005. godine na Medicinskom fakultetu u Osijeku obranio doktorsku disertaciju, a 2006. postaje nastavnikom na Katedri za kirurgiju Medicinskog fakulteta Sveučilišta J. J. Strossmajera u Osijeku. Član je Hrvatskog liječničkog zbora, Hrvatske liječničke komore, Hrvatskog kirurškog društva, Hrvatskog traumatološkog društva i Hrvatskog društva za medicinska vještačenja.

Tijekom Domovinskog rata je obnašao dužnost suradnika Županijskog stožera pri Kriznom stožeru Ministarstva zdravstva Republike Hrvatske. Hrvatski je branitelj i nositelj Spomenice Domovinske zahvalnosti.

## Politička karijera

U politički se život Osječko-baranjske županije uključio 1995. godine kada je izabran za člana Poglavarstva Osječko-baranjske županije kao nestranačka osoba, a članom HDZ-a postaje 1997. Na lokalnim izborima za Grad Osijek 2001. izabran je za vijećnika Gradskog vijeća. 22. prosinca 2003. godine ulazi u Hrvatski sabor s liste HDZ-a, mandat mu je završio 11. siječnja 2008. Na lokalnim i područnim izborima 2009. godine izabran je za župana Osječko-baranjske županije.

## Osnivanje HDSSB-a
 
Zbog neslaganja s politikom HDZ-a prema Slavoniji i Baranji, neposredno pred lokalne izbore 2005. godine, zajedno sa svojim dugogodišnjim suradnicima i prijateljima Branimirom Glavašem i Ivanom Drmićem isključen je iz HDZ-a. Zajedno s njima pristupa osnutku udruge građana Hrvatski demokratski sabor Slavonije i Baranje, a Nezavisna lista Branimira Glavaša odnosi pobjedu na izborima za Osječko-baranjsku županiju i Grad Osijek u svibnju 2005., kada preuzima dužnost zamjenika gradonačelnika Osijeka koju obnaša do listopada 2007. kada je Vlada RH donijela odluku o raspuštanju Gradskog vijeća Grada Osijeka. U lipnju 2007. godine, na II. Saboru HDSSB-a, jednoglasno je izabran za predsjednika stranke.

## Izvori
Široko Polje

**Široko Polje** je mjesto u Osječko-baranjskoj županiji, u sastavu grada Đakova.

## Geografija

Nalazi se na 45° 24' 19*  sjeverne zemljopisne širine i 18° 28' 21* istočne zemljopisne dužine.

Nadmorske je visine 87 metara.

## Historija

Turci su Slavonijom vladali 161 godinu (1526.- 1687.) Kraj su zatekli napučen i kultiviran. Kada su Turci pobjegli preko Save, popis osječke dvorske inspekcije iz 1702.god. u biskupskom đakovačkom vlastelinstvu spominje samo 54 slabo naseljena sela, a samo Đakovo imalo je tek 300 stanovnika. Važno je između tih sela idvojiti Lopušance, smještene između današnjeg Š.Polja i Semeljaca. Na puste šume i zapuštena polja uokolo Lopušanaca, pola stoljeća kasnije naselit će se Širokopoljci i Vučani, a Lopušančani će se raseliti po Viškovcima, Forkuševcima i okolnim selima, a najviše po novom Širokom Polju.

Po dogovoru s franjevcima koji su većinom bili iz Bosne biskup je iz okolice Plehana (u blizini Gradašca, Bosna) doselio katolike u Punitovce, Koritnu i Beketince, te je utemeljio dva nova sela, Vuku i Široko Polje. To je bilo najkasnije 1754.godine.

Od 1754. pa do 1780. doselile su se 22 obitelji:
Bošnjak, Delić, Eržić, Dugandžić, Gjambić, Lasić, Ivanković, Maić, Mandić, Marušić, Skokić, Stanković, Šušak, Klaić, Vidaković i Klaić
Svi naseljenici potječu iz župe Tremošnica gdje i danas ima Mandića, Šušaka, Marušića itd.

## Stanovništvo
Prema popisu stanovništva iz 2001. godine u Širokom Polju živi 1099 stanovnika.

## Izvor

Ukupno 162 obitelji, sa 422 djece. Prosjek djece po obitelji je 2.6.

## Kultura

U Širokom Polju djeluju društva: NK Hajduk, dobrovoljno vatrogasno društvo, Kuna - lovačka udruga, kulturno umjetničko društvo - Širokopoljac i Lipa - udruga za očuvanje starina koja izdaje i širokopoljački list. Sve informacije o  Širokom Polju možete vidjeti na web stranici  .]

## Sport

NK Hajduk,  - osnovan je 1935. godine, klub se u početku zvao Sloga da bi nakon dvije godine promijenio ime u Hajduk, što je ostalo do današnjih dana. Danas se NK Hajduk natječe u 2. Županijskoj ligi (središte Đakovo).  
2005. godine NK Hajduk iz Širokog Polja proslavio je svojih 70 godina postojanja.

## Obrazovanje

*OŠ Josipa Antuna Čolnića 
Početak školstva u Širokom Polju kreće od daleke 1857. godine, dok je prva sagrađena školska zgrada 1864. godine. Škola u Širokom Polju danas djeluje kao područna u sastavu OŠ Josip Antun Ćolnić iz Đakova. Od 2007., nakon što je napravljena nova škola, djeluje kao osmogodišnja škola.

## Vanjske veze
Ženski kuglački klub Đakovo

**ŽKK Đakovo** je kuglački klub iz Đakova. 

Trenutačno se natječe u 1. hrvatskoj ligi za žene.

## Vanjske veze
* Kuglački savez OS
Kuglački klub Policija Đakovo

**KK Policija** je kuglački klub iz Đakova. 

Trenutačno se natječe u 3. HL - zona Osijek.

## Vanjske veze
* Kuglački savez OS
Đurđanci

**Đurđanci** su naselje u Osječko-baranjskoj županiji, u sastavu grada Đakova.

## Stanovništvo
Prema popisu stanovništva iz 2001. godine u Đurđancima živi 574 stanovnika.

## Sport
* NK Slavonac Đurđanci (3. ŽNL Osječko-baranjska, NS Đakovo, 2008./09.)

## Izvor
Ivanovci Gorjanski

## Historija

## Kultura

## Obrazovanje

## Sport
* NK Mladost Ivanovci Gorjanski (3. ŽNL Osječko-baranjska, NS Đakovo, 2008./09.)

## Stanovništvo
Prema popisu stanovništva iz 2001. godine u Ivanovcima Gorjanskim živi 825 stanovnika.

## Izvor
Vera Svoboda

**Vera Svoboda** (Osijek, 15. kolovoza 1936. – Osijek, 1. travnja 2024.) bila je hrvatska pjevačica zabavnih, narodnih i starogradskih pjesama.

Rođena je u Osijeku. U rodnom gradu pohađala je glazbenu školu "Franjo Kuhač". Studirala je i diplomirala engleski jezik na Pedagoškoj akademiji u Osijeku. Počela je pjevati u rodnom gradu na Radio-Osijeku već sa šesnaest godina 1952. i u kazališnim predstavama. S vremenom nastupala je na brojim festivalima zabavne i tamburaške glazbe. Bila je jedna od najvećih glazbenih zvijezda u sedamdesetim godinama na prostoru bivše Jugoslavije.  U nakladi izdavačke kuće Croatia Records (nekada Jugoton) snimila je petnaest "long play" ploča, pet CD-a, dvadesetak kaseta, a za potrebe HRT-a preko 300 narodnih, starogradskih, zabavnih i domoljubnih pjesama.  Imala je velik broj nastupa u Hrvatskoj i u brojnim europskim i prekoocenskim zemljama za hrvatske iseljenike. Udala se za poznatog glazbenog i medijskog djelatnika Julija Njikoša koji je producirao i aranžirao najveći broj njenih pjesama. 

Dobila je brojne nagrade i priznanja. Po izboru slušatelja Radio-Martina iz Dugog Sela izabrana je za pjevačicu stoljeća narodnih i starogradskih pjesama. Dobitnica je državnog odlikovanja Red Danice hrvatske s likom Marka Marulića za doprinos u kulturi.

## Festivali:
* 1967. Jesen - Moj je lola u nane jedinac
* 1968. Ilidža - Pala rosa svuda po sokaku
* 1968. Jesen - Slavonsko ašikovanje
* 1969. Slavonija - Vesela je Slavonija
* 1970. Beogradsko proleće - Cvetkova mehana (Veče gradske pjesme)
* 1970. Slavonija - Ni' me stra
* 1970. Krapina - Gorice vu suncu
* 1971. Slavonija - Bećarine lola i dika
* 1971. Krapina - Smej se, prijatel
* 1972. Slavonija - Dan plavetan kao lan, prva nagrada publike
* 1972. Zvuci Panonije, Osijek - Kod "Bijele lađe"
* 1972. Krapina - Na bregu pod šumom
* 1973. Slavonija - Ti ćeš doći
* 1974. Slavonija - Naći ću si drugog diku
* 1974. Zvuci Panonije, Osijek - Tri ruže
* 1974. Krapina - Podravski kraj
* 1975. Slavonija - Što si, nano, udala me rano
* 1975. Krapina - Prva ljubav
* 1976. Krapina - Zagorski cug
* 1977. Krapina - Zemlja je ova tkana od zlata, pobjednička pjesma
* 1978. Beogradsko proleće - Spomen na Skadarliju (Veče gradske pjesme)
* 1978. Zvuci Panonije, Osijek - Zlatni danci 
* 1978. Krapina - Sigde je lepo, al' doma je najlepše
* 1979. Beogradsko proleće - Jedan glas i violina (Veče gradske pjesme)
* 1979. Krapina - Popevaj prijatel, za zemlju i suze
* 1980. Krapina - Vu dragom kraju
* 1981. Slavonija - Slavonijo, rođeno i milo
* 1981. Krapina - Gde se laste vrneju vu gnezda
* 1982. Krapina - Još samo v popevki (duet sa Ivicom Bobinecom) 
* 1983. Krapina - Dobra vam večer, prijatelji dragi
* 1991. Split - Jedna je Hrvatska
* 1991. Stepinčeva katedrala - O Marijo, zvijezdo mora
* 1992. Stepinčeva katedrala - Molim te Bože
* 1993. Zlatne žice Slavonije, Požega - Diko moja, kad'  ćemo na sijelo
* 1995. Pjesme Podravine i Podravlja, Pitomača - Baranjska elegija
* 1995. Brodfest - Bunjevačka grana
* 2000. Zvuci Panonije, Osijek - Stari Saletl

## Izvori
Kuglački klub Fortuna Đakovo

**KK Fortuna** je kuglački klub iz Đakova. 

Trenutačno se natječe u 2. hrvatskoj ligi - istok. Nastupa na kuglani Fortuna koja je izgrađena 1998. godine. Od ove sezone nastupa pod sponzorskim imenon KK Fortuna-Klobučar, dok se ranije zvao KK Fortuna-Sun Truck.

## Vanjske veze
* http://www.kuglacki-savez-os.hr/clanak/KK-Fortuna-27-115-0-5/ službene stranice kluba
Gita Šerman-Kopljar

**Gita Šerman-Kopljar** (Osijek, 14. veljače 1930. - Osijek, 25. veljače 2009.) bila je hrvatska kazališna i filmska glumica.

## Biografija
### Karijera
Gita Šerman-Kopljar rođena je 14. veljače 1930. godine u Osijeku, gdje je pohađala Glazbenu školu. U HNK Osijek dovodi je maestro Lav Mirski gdje ostaje cijelu svoju karijeru. Kao mlada pjevačica, četiri je godine bila solistica Opere HNK-a Ivana pl. Zajca u Rijeci.

Iz kazališnog opusa glumice valja izdvojiti uloge Brechtove Majke Hrabrost, Mici u mjuziklu "Osječki karusel" i Kornelije u Albinijevoj opereti "Barun Trenk". Godine 1972. osvojila je Nagradu grada Osijeka.

### Privatni život
Majka je televizijskog novinara i voditelja Saše Kopljara.

### Smrt
Umrla je 25. veljače 2009. godine u Osijeku, a pokopana 28. veljače na osječkom gornjogradskom groblju sv. Ane.

## Filmografija
### Filmske uloge
* "Duga mračna noć" kao baka Zdenka (2004.)
* "Djed i baka se rastaju" kao baka (1996.)
* "Hildegard" kao Julka (1983.)

## Izvori

## Vanjske veze
* 
* Vijest o smrti glumice
Đakovački vezovi

**Đakovački vezovi** je najveći hrvatski tradicionalni festival u Đakovu.

Festival *Đakovački vezovi* je osnovan 1967. prigodom međunarodne godine turizma. Festival traje 2 tjedna, te obično završava prvog vikenda u srpnju kada se održava glavni događaj – procesija folklornih grupa iz svih dijelova Hrvatske i gostiju iz inozemstva. Te folklorne grupe predstavljaju tradicionalne narodne nošnje te izvode tradicionalne pjesme i plesove, pa čak i običaje. Također postoje i posebni dijelovi programa kao što su predstavljanje konja i svadbenih kola, utrke konjskih zaprega, preponske utakmice, mimohod čistokrvnih bijelih lipicanaca iz Ivandvora, u kojem se konji uzgajaju od 1506., koncerti u Đakovačkoj katedrali, te degustacija delicija i vina.

S jednom od najbogatijih izdavačkih aktivnosti do današnjih dana, *Đakovački vezovi* su postali jedan od najvećih festivala ove vrste u Hrvatskoj.

## Vanjske veze

* O ''Đakovačkim vezovima'' na službenim stranicama grada Đakova
Lodovico Seitz

**Lodovico Seitz** (Rim, 1844. - Rim, 1908.), talijanski slikar njemačkog porijekla. 

S ocem Alexanderom Maximilianom Seitzom izradio najveći dio oslika u unutrašnjosti đakovačke katedrale. Najkvalitetniji su mu radovi u katedrali Našašće Mojsija, Poklonstvo kraljeva i Oplakivanje Krista.

## Izvori
* Damjanović, Dragan, Nacionalne ideologije i umjetnost u 19. stoljeću na primjeru fresaka u apsidama đakovačke katedrale, Društvena istraživanja, Vol.18 No.3 (101), Zagreb, Lipanj 2009., str. 461 – 478.
Matija Pavić

**Matija Pavić** (Đakovo, 31. siječnja 1859. – Đakovo, 25. studenog 1929.) Msgr. Veliki prepozit i Generalni vikar,  đakovačke ili srijemske biskupije, povjesničar

## Život i djelo

U Đakovu je završio pučku školu, licej i teologiju; gimnaziju u Osijeku. 1882. zaređen je svećenikom i poslan u Beč na više nauke, ali je već naredne godine bio opozvan i imenovan profesorom najprije na biskupskom liceju a onda na bogoslovnom učilištu u Đakovu.
Predavao je kroz dugi niz godina apologetiku i crkvenu povijest.

Msgr M. Pavić je osobito zaslužan kao povjesničar, u prvom redu crkveni. Skupa sa  Msgrom M. Cepelićem izlazi monumentalna radnja Josip Juraj Strossmayer, posvećena g. 1900. biskupu Strossmayeru prigodom 50-godišnjice biskupovanja. Ostale su njegove radnje izašle većim dijelom u "GIasniku biskupije bosanske i srijemske« u Đakovu. 
Od 1888. pa skoro sve do pred smrt javlja se Pavić osobito radnjama iz domaće crkvene povijesti; a i sa više aktualnih radnja iz ostalih bogoslovnih nauka, do 1895. vodi redakciju „Glasnika“. 

G. 1893. piše Povijest kaptola bosanskog i Srijemsko u srednjem vijeku. U g. 1895. piše Život i rad Josipa Čolnića zadnjeg biskupa bosanskog, raspravlja o Arhiđakonatima u srednjem vijeku, 1896. Piše život i rad bosanskih biskupa Đure Patačića i Petra Bakića , u g. 1897.piše povijest Biskupije srijemske (1699.-1773.). U g. 1898. u proslavu Strossmayerove 5O-godišnjice minisništva piše raspravu: Župe i crkve današnje dijeceze u srednjem vijeku. 1903. prikazuje Samostane i redovništvo srednjega vijeka Đakovačkoj biskupiji. G. 1906.
započima, a 1907.završava radnju: Biskupsko sjemenište u Đakovu (o njegovoj stogodišnjici). God. 1913. (o 1600-godišnjici milanskog edikta) piše članak: Augusti Sirmienses o rimskim carevima porijeklom iz Srijema.

## Izvori
Ivan Vrdoljak

**Ivan Vrdoljak** (Osijek, 1972.) je hrvatski političar, poznat kao predsjednik Hrvatske narodne stranke od 2016. do 2017. godine, odnosnno kao ministar gospodastva u vladi Zorana Milanovića od 2012. do 2016. godine.

## Biografija

Ivan Vrdoljak rođen je 1972. godine u Osijeku gdje je završio osnovnu školu, gimnaziju (smjer matematika-informatika) i Elektrotehnički fakultet na kojem je i diplomirao elektrotehniku.
Na početku radnog vijeka radio je u tvrtki RPM Engeharia u Brazilu kao projektant u programima AutoCad, a zatim u Novoj livani u Osijeku kao inženjer-pripravnik u automatizaciji.
Potom je prešao u tvrtku Neo inženjering gdje postaje voditelj projekata u procesima automatizacije i upravljanja.
2001. zajedno sa suradnicima osniva tvrtku ATO Inženjering u Osijeku, u kojoj je bio i direktor.
Ivan je polaznik Akademije za politički razvoj Vijeća Europe, generacija 2005., član je Lovačkog saveza Hrvatske i Lovačkog društva Mursa iz Osijeka. Bavi se nogometom (osnivač i član malonogometnog kluba HNS Osijek).

### Političko djelovanje

Ivan Vrdoljak je 2000. godine postao tajnik HNS-ove podružnice Osijek i član Županijskog vijeća HNS-a Osječko-baranjske županije. Godinu dana poslije izabran je za člana Središnjeg odbora HNS-a, a 2002. i za predsjednika osječkog HNS-a. 2004. napreduje do funkcije predsjednika Slavonsko-baranjskog regionalnog saveza HNS-a, a postaje i članom Predsjedništva stranke te vijećnik u Županijskoj skupštini Osječko-baranjske županije. 2006. je izabran za vijećnika u osječkom Gradskom vijeću.
Na izborima 2008. pod njegovim vodstvom koalicija HNS-HSU-Zeleni osvojila je malo ispod 9%. Obnaša dužnost zamjenika gradonačelnika grada Osijeka zaduženog  za društvene djelatnosti i gospodarstvo.
Obnašao je *ministra gospodarstva* u dvanaestoj Vladi RH (koaliciji HNS, SDP, IDS, HSU, poznatijoj pod imenom Kukuriku koalicija).
U travnju 2016. je, nakon silaska Kukuriku koalicije sa vlasti, na izbornom saboru HNS izabran za vođu stranke. Početkom lipnja 2017. je podnio ostavku na tu dužnost, nakon što je vodstvo stranke odbilo njegov prijedlog da se, u zamjenu za nekoliko ministarskih mjesta u novoj koalicijskoj vladi podrži vladajuća stranka HDZ i njen premijer Andrej Plenković.

## Izvori
Gjuro Szabo (šahist)

**Gjuro** *(Georg, Györgyi)* **Szabo** ili **Gjuro Szabo stariji**, (Osijek, 1840. - 23. svibnja 1892.) je bio hrvatski šahist. Sastavljao je šahovske probleme.

Pokopan je na Mirogoju u istoj grobnici s isoimenim povjesničarom Gjurom Szabom, profesoricom Marinkom Majerski i jednim od najcitiranijih hrvatskim kemičara prof. dr. Zdenkom Majerskim.

## Izvori
*Fotografija